Yang Hao (Mingdynastiet)

Yang Hao (hanzi: 楊鎬; pinyin: Yáng Hào; død 1629) var en kinesisk embedsmann under Míng-dynastiet som kommanderte styrker under imjinkrigen og mandsjuinvasjonen av Kina.

Yáng startet sin karriere som fylkesmagistrat, og ble utnevnt til generalinspektør for Míng-soldatene som ble sendt for å hjelpe Kongedømmet Joseon mot den andre japanske invasjonen fra 1597 til 1598. Siden han forsøkte å skjule det kinesisk-koreanske nederlaget i beleiringen av Ulsan ble han fratatt stillingen, og fikk ingen nye nevnverdige verv før han ble utnevnt til guvernør over Liaodong i 1610. I slaget ved Sarhu led Míng-styrkene kommandert av Yáng et katastrofalt nederlag mot de mandsjuiske halvnomadene under Nurhaci. Yáng ble holdt ansvarlig for dette nederlaget, og satt i fengsel til han ble henrettet i 1629.

 Referanser 

Kategori:Mandariner
Kategori:Kinesiske politikere
Kategori:Ming-dynastiets historie
Kategori:Personer fra Shangqiu
Kategori:Fødsler på 1500-tallet